attributt
Store norske leksikon,Ordforklaringer,Fremmedord og lånord,Fremmedord med latinsk og gresk opphav
Attributt er en grunnegenskap, en vesentlig egenskap noe må ha for å fortsette å være seg selv. Denne betydningen er vanlig i filosofi.
Innen kunsthistorie er attributt et kjennetegn, ofte symbolsk, som særlig mytologiske og allegoriske skikkelser karakteriseres ved og stadig fremstilles med. For eksempel er Odins attributter hatt, kappe, ravnene Hugin og Munin og ulvene Gere og Freke.Innen språkvitenskap er attributt en bestemmelse, ofte adjektiv, som er umiddelbart knyttet til et substantiv og sammen med dette utgjør ett begrep. I forbindelsen en god film er adjektivet god en attributt. Les mer i Store norske leksikon attributt – IT attributt – grammatikk attributt – grunnegenskap helgenattributt fremmedord